b'\n_START_ARTICLE_\nKasimov\n_START_SECTION_\nHistorie\n_START_PARAGRAPH_\nDe f\xc3\xb8rste innbyggerne i dette omr\xc3\xa5det var en finsk-ugrisk stamme kalt Mesjtsjora, som senere ble assimilert av russere og tatarer. Byen ble grunnlagt i 1152 av Vladimir-Suzdal-fyrsten Jurij Dolgorukij som Grodets, senere Gorodets Mesjtsjorskij (russisk: \xd0\x93\xd0\xbe\xd1\x80\xd0\xbe\xd0\xb4\xd0\xb5\xd1\x86 \xd0\x9c\xd0\xb5\xd1\x89\xd1\x91\xd1\x80\xd1\x81\xd0\xba\xd0\xb8\xd0\xb9). Den havnet under Misjar Jort-delen av Den gylne horde, men ble s\xc3\xa5 solgt til Moskva._NEWLINE_I 1376 ble byen \xc3\xb8delagt i den mongolske invasjonen, men ble snart gjenoppbygd som byen Novyj Nizovoj (Ny lavtliggende, russisk: \xd0\x9d\xd0\xbe\xd0\xb2\xd1\x8b\xd0\xb9 \xd0\x9d\xd0\xb8\xd0\xb7\xd0\xbe\xd0\xb2\xd0\xbe\xd0\xb9). Etter slaget ved Suzdal i 1445 (hvor storhertug Vasilij II ble tatt til fange), ble Mesjtsjora-omr\xc3\xa5det gitt til Olug Moxammat, khanen i Kazankhanatet som l\xc3\xb8sepenger for fyrstens liv. _NEWLINE_I 1452 ga storhertug Vasilij II av Moskva denne byen til Kazanfyrsten Qasim khan, som var skatteinspekt\xc3\xb8r for Den gylne horde, men som havnet i russernes tjeneste. If\xc3\xb8lge andre historier flyktet Qasim og hans bror Josif fra Kazan etter \xc3\xa5 ha tapt kampen om tronen mot deres bror M\xc3\xa4xm\xc3\xbcd. Etter 1471 var byen kjent som Qas\xc3\xadm-byen. Den forble hovedstad i Qasimkhanatet frem til 1681 da khanatet igjen ble innlemmet i Russland. _NEWLINE_En gruppe tatarer bosatte seg her p\xc3\xa5 1400-tallet, og er n\xc3\xa5 kjent som Qasim-tatarer. De snakker Misjar-dialekten, blandet med en middel-tatarisk dialekt av tatarisk.'